· Липса на професионални разтворители и оборудване: Домашните опити за „сухо чистене“ не могат да имитират професионалните химикали. Специалистите от асоциацията посочват, че без да се има достъп до химически разтворители за упорити петна резултатът няма да е добър, а използването на случайни препарати може да доведе до скъсване или други повреди на дрехите. Дори ако използвате обикновена пералня, тя не работи по начина на професионалните машини с дозиране на препарати , повече търкане при прането и качество при сушенето .
· Риск за здравето и безопасността: Смесването на различни домашни препарати или белина е опасно и може да предизвика сериозни наранявания. Готовите комплекти за „сухо чистене у дома“ често съдържат силни химикали и аромати, които могат да бъдат вредни за кожата и здравето.
· Съхраняване на формата и цветовете: Сухото почистване използва специален разтворител, който прониква през тъканта, без да я нарушава. Така се удължава животът на дрехите, докато прането у дома може да съкрати значително тяхната дълготрайност. Водата кара естествените влакна да се разширяват и свиват, което променя формата на дрехата; например поли, кроени по диагонал, могат да се деформират и „да изглеждат като нещо съвсем различно“.
· Опасност от свиване, деформиране и избледняване: Експертите ни предупреждават, че дори внимателното пране на дрехи с етикет „само химическо чистене“ може да доведе до свиване, разтягане, късане, избледняване или „протичане“ на цветовете. Старите петна също е малко вероятно да се отстранят без професионална обработка.
· Липса на професионална преса и умения: Дори ако дрехата не се съсипе, у дома обикновено няма подходяща преса и специализирани инструменти, за да изглежда тя така както след професионално почистване. Нашите експерт от асоциацията обясняват, че професионалните почистващи фирми разполагат с оборудване за стотици хиляди евро и работят със специализирани разтворители; затова дрехите се обработват по най-добрия начин.
· Спазване на етикетите за грижа: Производителите слагат етикети „само химическо чистене“ с основание – може да има водоразтворими бои, специални покрития или сложни конструкции. Прането у дома е „руска рулетка“, при която може да имате късмет, но може и да унищожите дрехата.
· Риск от фиксиране на петна: Ако имате петно от мазнина, вино, кафе или грим, никога не се опитвайте да го третирате сами с домашен препарат, преди да го занесете на химическо чистене. Подобно действие може да фиксира петното още по-силно в тъканта, правейки го почти невъзможно за премахване дори от професионалист.Експертите в химическото чистене първо оценяват вида на петното и тъканта, след което прилагат подходящи, щадящи разтворители, които успешно разграждат замърсяванията.
· [bookmark: _GoBack]Дезинфекция и хигиена : При химическо чистене дрехите се подлагат на висока температура и специални процеси, които унищожават бактерии и микроби – нещо, което домашната пералня не винаги гарантира.
